**PIEGĀDES LĪGUMS**

Pasūtītāja līguma Nr. SKUS 719/17-Mag

Rīgā, 2017. gada 15.novembrī

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas numurs: 40003457109, juridiskā adrese: Pilsoņu iela 13, Rīga, LV-1002, valdes locekles Elitas Bušaspersonā, kura rīkojas uz statūtu pamata un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” (turpmāk - **Pasūtītājs**)

un

**SIA “Magnum Medical”**,reģistrācijas numurs: 40003060393, juridiskā adrese: Ulbrokas iela 23, Rīga, LV-1021, pilnvarotās personas, pārdošanas un mārketinga daļas vadītāja Alda Remeša personā, kurš rīkojas uz pilnvaras pamata (turpmāk – **Piegādātājs**), katrs atsevišķi saukts Līdzējs, bet abi kopā Līdzēji, pamatojoties uz atklāta konkursa „Vispārīgās ķirurģijas vienreizlietojamo ķirurģisko materiālu un aprīkojuma iegāde”, identifikācijas numurs PSKUS 2017/6 (turpmāk – Iepirkuma procedūra) rezultātiem un Līdzēju 2017.gada 15.novembra vispārīgo vienošanos Nr. SKUS 719/17-VV (turpmāk – Vispārīgā vienošanās), noslēdz šādu līgumu (turpmāk – Līgums):

1. **Līguma priekšmets**
   1. Piegādātājs apņemas pārdot un piegādāt Pasūtītājam, bet Pasūtītājs apņemas apmaksāt vispārīgās ķirurģijas vienreizlietojamo ķirurģisko materiālu un aprīkojuma (turpmāk – Preces), kuru nosaukums, cena un prognozējamais iepirkuma apjoms norādīts Līguma 1. pielikumā (turpmāk – Pielikums).
   2. Pasūtītājs negarantē, ka Preces tiks pasūtītas Tehniskajā – finanšu piedāvājumā norādītajā apjomā. Pasūtītājs ir tiesīgs vienpusēji samazināt vai palielināt Preču apjomu, atkarībā no Pasūtītājam pieejamo finanšu līdzekļu apjoma un nepieciešamības.
2. **Līguma summa un Preču cenas**
   1. Līguma summu veidos visu to piegādāto Preču summa, ko Pasūtītājs iegādāsies Līguma darbības laikā, ievērojot Pielikumā noteiktās Preču cenas.
   2. Preču cena ietver Preču piegādes izdevumus līdz Līgumā norādītajai piegādes vietai (t.sk. transporta), iepakojuma izmaksas, visus nodokļus un nodevas, kā arī citas uz Precēm un to piegādi attiecināmās izmaksas.
   3. Ja saskaņā ar normatīvajiem aktiem tiek grozīta Preču pievienotās vērtības (turpmāk – PVN) likme, Preču cenas ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas bez PVN, šādā kārtībā nevar tikt grozītas.
3. **Preču piegāde** 
   1. Piegādātājs Preces piegādā uz šādu Preču pasūtījumā norādīto piegādes vietu: Pilsoņu iela 13, Rīga.
   2. Pasūtītājs Preces pasūta pa telefonu vai izmantojot elektronisko pastu, sazinoties ar Līguma 3.14.2.apakšpunktā norādīto Piegādātāja kontaktpersonu. Pasūtītājs nosaka konkrētu Preču pasūtījuma apjomu un piegādes biežumu.
   3. Ja Piegādātājs nespēj piegādāt kādu no pasūtītajām Precēm vai nevar tās piegādāt par Pielikumā noteikto cenu vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pasūtītājam rakstisku paziņojumu uz elektronisko pastu: andrejs.kanapuhins@stradini.lv. Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu un cenu.
   4. Piegādātājs pasūtītās Preces piegādā 5 (piecu) darba dienu laikā no Preču pasūtījuma saņemšanas dienas. Līdzējiem vienojoties var tikt noteikt cits Preču piegādes termiņš.
   5. Piegādātājsnodrošina Preču piegādi un izkraušanu, izmantojot savu transportu un darbaspēku.
   6. Piegādātājsnodod Preces Pasūtītājam kopā ar Preču rēķinu.
   7. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču rēķina trīs eksemplāri (viens eksemplārs – Piegādātājam, divi eksemplāri – Pasūtītājam). Preču rēķinā tiek norādīts piegādātās Preces nosaukums, daudzums, vienas vienības cena *euro*, PVN likme un kopējā cena ar PVN. Preču rēķinā obligāti jānorāda Līguma numurs. Pasūtītājs neapmaksā nepareizi noformētu Preču rēķinu.
   8. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preču rēķina eksemplāra. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
   9. Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm trīs darbdienu laikā no Preču defektu akta sagatavošanas dienas par saviem līdzekļiem.
   10. Jautājumu par Preču defektu aktā norādītā pamatotību izlemj Līdzēju pārstāvji Preču defektu akta sastādīšanas brīdī. Ja pārstāvji nevar vienoties, Līdzējiem ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
   11. Preces uzskatāmas par piegādātām un nodotām Pasūtītājam ar brīdi, kad Līdzēji abpusēji parakstījuši Preču rēķinu.
   12. Ja Piegādātājs nespēj piegādāt kādu no pasūtītajām Precēm, tas nezaudē tiesības Preces piegādāt nākotnē, citā Pasūtītāja pasūtījumā.
   13. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču rēķina parakstīšanas brīdim.
   14. Kontaktpersonas Līguma darbības laikā:
       1. no Pasūtītāja puses - aptiekas vadītājs Andrejs Kanapuhins, tālrunis - 67069295, e-pasta adrese: andrejs.kanapuhins@stradini.lv.
       2. no Piegādātāja puses - Vija Šimkuna, tālrunis: 67718728; elektroniskais pasts: [pasutijumi@magnum.lv](mailto:pasutijumi@magnum.lv) .
4. **Norēķinu kārtība**
   1. Apmaksa par Precēm tiek veikta *euro*, nepārsniedzot Līguma Pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 30 (trīsdesmit) dienu laikā pēc Preču rēķina, kurš noformēts atbilstoši Līguma noteikumiem, abpusējas parakstīšanas.
   2. Par Preču apmaksas dienu uzskatāma diena, kad Pasūtītājs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.
5. **Preču kvalitāte**
   1. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām.
   2. Obligātās prasības:
      1. Piegādātajām precēm garantijas termiņš ir 12 (divpadsmit) mēneši no pieņemšanas – nodošanas akta abpusējas parakstīšanas brīža (tikai daudzreiz lietojamām precēm);
      2. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem;
      3. Precēm jābūt ar instrukcijām latviešu valodā atbilstoši spēkā esošiem Latvijas Republikas normatīvajiem aktiem;
      4. ja līdz piegādāto Preču derīguma termiņa beigām ir mazāk nekā ¼ (viena ceturtā) daļa no Preču derīguma termiņa, Piegādātājs brīdina Pasūtītāju un piegādā Preces ar cenas atlaidi ne mazāk kā 50%.
6. **Līdzēju atbildība**
   1. Ja Piegādātājs neapmaina neatbilstošās Preces Līgumā noteiktajā termiņā, Piegādātājs atmaksā Pasūtītājam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.
   2. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu 0,1 % (nulle komats viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.
   3. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
   4. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām.
   5. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
   6. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
7. **Nepārvarama vara**
   1. Līdzēji tiek atbrīvoti no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
   2. Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
   3. Ja kādu no Līdzējiem neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Līgumu, par to nekavējoties rakstiski informējot otru Līdzēju.
8. **Līguma darbība**
   1. Līgums stājas spēkā ar Līguma abpusējas parakstīšanas dienu un ir spēkā līdz Līgumā noteikto Līdzēju saistību pilnīgai izpildei.
   2. Līguma darbības termiņš ir no Līguma spēkā stāšanās dienas līdz īsākajam no šādiem termiņiem:
      1. līdz Vispārīgās vienošanās 1.2.punktā norādītā Pasūtītāja finanšu līdzekļu apmēra izlietošanas dienai;
      2. 24 (divdesmit četri) mēneši no Vispārīgās vienošanās spēkā stāšanās dienas.
   3. Līgums var tikt izbeigts pirms termiņa:
      1. Līdzējiem rakstiski vienojoties;
      2. pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā 60 (sešdesmit) dienas iepriekš.
   4. Līdzējam ir tiesības nekavējoties izbeigt Līgumu, ja:
      1. notikusi Līdzēja labprātīga vai piespiedu likvidācija;
      2. pret Piegādātāju uzsākta maksātnespējas procedūra.
   5. Pasūtītājam ir tiesības vienpusēji pārtraukt Līgumu, nosūtot Piegādātājam rakstisku paziņojumu par Līguma pārtraukšanu 3 (trīs) darba dienu laikā no pārkāpumu fakta konstatēšanas, un Līgums uzskatāms par pārtrauktu ar dienu, kad Pasūtītājs nosūtījis Piegādātājam šajā apakšpunktā minēto paziņojumu, ja:

8.5.1. Piegādātājs vairāk kā divas reizes piegādājis Preces, kuras kvalitātes prasības būtiski atšķiras no Pielikumā norādītajām Preces īpašībām (Preces lietošana izraisa ārstniecības procesa būtiskas izmaiņas, kas var radīt draudus pacienta veselībai vai dzīvībai, konstatēta Preces iedarbības neefektivitāte) un par to sastādīts attiecīgs akts. Ja Līgums tiek pārtraukts šajā apakšpunktā noteiktā kārtībā, Piegādātājam ir pienākums atmaksāt Pasūtītājam piegādātās nekvalitatīvās Preces vērtību, par kuru veikta samaksa, kā arī pieņemt un aizvest Preci no Pasūtītāja telpām;

8.5.2. Piegādātājs atkārtoti neveic Preces piegādi ilgāk par 10 (desmit) dienām kā noteikts Līguma 3.4.apakšpunktā.

* 1. Izbeidzot Līgumu pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm.
  2. Izbeidzot Līgumu tiek izbeigta arī Vispārīgās vienošanās, uz kuras pamata noslēgts Līgums.

1. **Strīdu risināšanas kārtība**
   1. Jebkuri no Līguma izrietoši strīdi, kas rodas starp Līdzējiem, tiek sākotnēji risināti savstarpēju sarunu ceļā.
   2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
   3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
   4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
2. **Citi noteikumi**
   1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
   2. Līdzējiem rakstiski vienojoties ir tiesības noteikt konsignācijas preču sarakstu un konsignācijas preču aprites kārtību.
   3. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
   4. Līdzēji nav tiesīgi pilnīgi vai daļēji nodot Līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
   5. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījuši abi Līdzēji.
   6. Līgums ir sagatavots un parakstīts uz 10 (desmit) lapām, tajā skaitā pielikums uz 5 (piecām) lapām. Līgums ir sagatavots divos vienādos eksemplāros, katram Līdzējam pa vienam Līguma eksemplāram. Abiem Līguma eksemplāriem ir vienāds juridiskais spēks.

**11. Līdzēju rekvizīti un paraksti**

|  |  |
| --- | --- |
| **Pasūtītājs:**  **VSIA “Paula Stradiņa klīniskā**  **universitātes slimnīca”** | **Piegādātājs:**  **SIA “Magnum Medical**” |
| Reģ. Nr.: 40003457109  Juridiskā adrese: Pilsoņu iela 13, Rīga  Banka: Swedbank AS  Bankas kods: HABALV22  Konta Nr. LV93UNLA000302946714  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle E.Buša | Reģ. Nr.: 40003060393  Juridiskā adrese: Ulbrokas iela 23, Rīga, LV-1021  Banka: **Luminor Bank AS**  Bankas kods: NDEALV2X  Konta Nr. LV21NDEA0000082806552  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pilnvarotā persona A.Remesis |